kalixlouiis/myanmar-wikipedia-corpus huggingface dataset:
၆ ထောင်စုနှစ် သည် ဂရီဂေါ့ရီးယန်း ပြက္ခဒိန်၏ ၅၀၀၁ ခုနှစ် ဇန်နဝါရီ ၁ တွင် စတင်ပြီး ၆၀၀၀ ခုနှစ် ဒီဇင်ဘာ ၃၁ ရက်တွင် အဆုံးသတ်မည်ဖြစ်သည်။
နက္ခတ္တ ဖြစ်ရပ်များ ၅၂၀၀: Iota Cephei ကြယ်သည် နှစ်ပေါင်း ၃၀၀၀ ခန့် Gamma Cephei ကြယ်အစား မြောက်ကြယ်အဖြစ် အစားထိုးပေလိမ့်မည်။
သိပ္ပံ ခန့်မှန်းချက်များ ကာဒါချီ စကေးအရ ဒုတိယမျိုးဆက် လူ့အဖွဲ့အစည်းတစ်ရပ် ပေါ်ပေါက်လာလိမ့်မည်ဟု ခန့်မှန်းရသည်။
Kaku, Michio (26 April 2004). "How Advanced Could They Be?". Astrobiology Magazine., an interview with Michio Kaku. ကိုးကား Category:ထောင်စုနှစ်များ Category:၆ ထောင်စုနှစ်။
အနတ္တလက္ခဏသုတ် သည် သင်္ခတနယ်ပယ်တွင် ရှိရှိသမျှသော ငါးဝသောခန္ဓာတို့တွင် အတ္တဟူ၍ စွဲစရာမရှိပုံကို ဟောကြားထားခြင်း ဖြစ်သည်။
ပဉ္စဝဂ္ဂီငါးဦးတို့အား ဓမ္မစကြာတရားတော်ကို လက်ခံနိုင်အောင် ဟောကြားတော်မူပြီး ဝါဆိုလပြည့်ကျော် ငါးရက်နေ့တွင် စတင်ဟောကြားတော်မူခဲ့သည်။
အနတ္တသဘောကို ရှင်းလင်းတင်ပြပြီ ဝိပဿနာ ရှုကွက်ကို သင်ကြား ဘုရားရှင်သည် သောတာပန်ဖြစ်တော်မူကြပြီးကုန်သော ပဉ္စဝဂ္ဂီဟူသော အမည်တော်ကို ရရှိကြသည့် ရဟန်းတော်တို့အား ခန္ဓာ ငါးပါးတို့၏ မိမိတို့၏ အလိုအကြိုက်သို့ မလိုက်ပါနိုင်သည့် အဝသဝတ္တနဋ္ဌ = အနတ္တသဘောကို ရှင်းလင်းတင်ပြပြီးသောအခါ ယင်း ခန္ဓာငါးပါးတို့ကို အနိစ္စတစ်ကျော့ ဒုက္ခတစ်ကျော့ အနတ္တတစ်ကျော့ အမေးအဖြေများ ပြုလုပ်တော်မူ၏။
ပဉ္စဝဂ္ဂီရဟန်းတော်တို့က ခန္ဓာငါးပါးတို့သည် အနိစ္စ ဒုက္ခ အနတ္တ တရားတို့သာ ဖြစ်ကြောင်းကို ပြန်လည်တင်ပြ လျှောက်ထားကြသောအခါ ဘုရားရှင်က ဝိပဿနာ ရှုကွက်ကို အောက်ပါအတိုင်း ညွှန်ကြားပြသတော်မူ၏။
---နိဗ္ဗာနဂါမိနိပဋိပဒါ - ပထမတွဲ - ဖားအောက်တောရဆရာတော် (၁၁)မျိုးသော အခြင်းအရာအားဖြင့် တည်နေသည့် ရုပ်တရားအားလုံးကို ဝိပဿနာရှုပါ တသ္မာ တိဟ ဘိက္ခဝေ ...ယံ ကိဉ္စိ ရူပံ အတီတာနာဂတပစ္စုပ္ပန္နံ အဇ္ဈတ္တံ ဝါ ဗဟိဒ္ဓါ ဝါ ဩဠာရိကံ ဝါ သုခုမံ ဝါ ဟီနံ ဝါ ပဏီတံ ဝါ ယံ ဒူရေ သန္တိကေ ဝါ ၊ သဗ္ဗံ ရူပံ နေတံ မမ၊ နေသောဟမသ္မိ၊ န မေသော အတ္တာတိ ဧဝမေတံ ယထာဘူတံ သမ္မပ္ပညာယ ဒဋ္ဌဗ္ဗံ။
(သံ၊၂၊၅၆။
) ရဟန်းတို့ ...ထိုသို့ ခန္ဓာငါးပါးတို့သည် အနိစ္စ ဒုက္ခ အနတ္တ တရားတို့သာ ဖြစ်နေကြခြင်းကြောင့် ဤ သာသနာတော်မြတ်အတွင်း၌ သင်ချစ်သားတို့သည် --- အတိတ် အနာဂတ် ပစ္စုပ္ပန် ဖြစ်သော ရုပ်တရားအားလုံးကိုလည်းကောင်း, မိမိသန္တာန်၌ ဖြစ်သော အဇ္ဈတ္တ ရုပ်တရား ပြင်ပဖြစ်သော ဗဟိဒ္ဓရုပ်တရား အားလုံးကိုလည်းကောင်း, ရုန့်ရင်းကြမ်းတမ်းသော ဩဠာရိက ရုပ်တရား သိမ်မွေ့နူးညံ့သော သုခုမရုပ်တရား အားလုံးကိုလည်းကောင်း, ယုတ်ညံ့သော ဟီနရုပ်တရား မွန်မြတ်သော ပဏီတရုပ်တရားအားလုံးကိုလည်းကောင်း, ဝေးသော ဒူရရုပ်တရား နီးသော သန္တိကရုပ်တရား အားလုံးကိုလည်းကောင်း ဤ (၁၁)မျိုးသော အခြင်းအရာအားဖြင့် တည်နေသည့် ရုပ်တရားအားလုံးကို ----- နေတံ မမ၊ နေသောဟမသ္မိ၊ န မေသော အတ္တာ ၁။
ဤ ရုပ်တရားသည် ငါ့ဟာ မဟုတ် (= ဒုက္ခ ဟု) ၂။
ဤ ရုပ်တရားသည် ငါ မဟုတ် (= အနိစ္စ ဟု) ၃။
ဤ ရုပ်တရားသည် ငါ၏အတ္တ မဟုတ် (= အနတ္တ ဟု) --- ဤသို့လျှင် မဖောက်မပြန် ဟုတ်မှန်သည့်အတိုင်း ဝိပဿနာပညာ မဂ်ပညာဖြင့် ရှုပါ။
) အရဟတ္တဖိုလ် တည်တော်မူကြခြင်းအကြောင်း ဝေဒနာက္ခန္ဓာစသည့် နာမ်ခန္ဓာလေးပါးတို့၌လည်း ပုံစံတူပင်ရှုရန် ဘုရားရှင်က ညွှန်ကြားတော်မူပေသည်။
ဤသို့လျှင် ဤအနတ္တလက္ခဏသုတ္တန်ဒေသနာတော်မြတ်၌ အတိတ်ခန္ဓာငါးပါး အနာဂတ်ခန္ဓာငါးပါးတို့ကိုပါ ထည့်သွင်း၍ ဝိပဿနာရှုပွားသုံးသပ်ရန် ဘုရားရှင်သည် ညွှန်ကြားတော်မူလိုက်၏။
ထိုညွှန်ကြားချက်များကို ဦးထိပ်ရွက်ပန်ဆင်လျက် မဂ္ဂသမ္မာဒိဋ္ဌိအမည်ရသည့် အတ္တပစ္စက္ခဉာဏ်သို့ ဆိုက်သည်တိုင်အောင် (ပဉ္စဝဂ္ဂီရဟန်းတော်များအတွက် အထက်မဂ်သုံးပါးကို ဆိုလိုပါသည်။
) ဝိပဿနာသမ္မာဒိဋ္ဌိအမည်ရသည့် အတ္တပစ္စက္ခဉာဏ်ဖြင့် ယင်း (၁၁)မျိုးသောအခြင်းအရာအားဖြင့် တည်နေကြသည့် ဥပါဒါနက္ခန္ဓာငါးပါးတို့ကို (ဒေသနာဉာဏ်တော်၏ နောက်သို့ အစဉ်လိုက်လျက်) ဝိပဿနာဘာဝနာကမ္မဋ္ဌာန်းကို စီးဖြန်းတော်မူကြသဖြင့် ပဉ္စဝဂ္ဂီဟူသော အမည်ကို ရရှိတော်မူကြသည့် ရဟန်းတော်တို့သည် အနတ္တလက္ခဏသုတ္တန်ဒေသနာတော်မြတ်၏ အဆုံး၌ အရဟတ္တဖိုလ်၌ တည်တော်မူကြလေကုန်သည်။
တေပရိဝဋ္ဋဓမ္မဒေသနာတော် ဣမသ္မိံ စ ပန ဝေယျာကရဏသ္မိံ ဘညမာနေ ပဉ္စဝဂ္ဂိယာနံ ဘိက္ခူနံ အနုပါဒါယ အာသဝေဟိ စိတ္တာနိ ဝိမုစ္စိံသု။
) ဤ ဂါထာမဖက် စကားပြေသက်သက် ဖြစ်သော အနတ္တလက္ခဏသုတ္တန်ဒေသနာတော်ကို ဟောကြားတော်မူအပ်သည်ရှိသော် ပဉ္စဝဂ္ဂီရဟန်းတို့၏ စိတ်တို့သည် ဥပါဒါနက္ခန္ဓာငါးပါးတို့၌ တဏှာဒိဋ္ဌိတို့ဖြင့် ငါ - ငါ့ဟာ ဟု မစွဲယူမူ၍ အာသဝေါတရားတို့မှ လွတ်မြောက်တော်မူကြကုန်ပြီ။
) ဤကဲ့သို့ အနိစ္စတစ်ကျော့ ဒုက္ခတစ်ကျော့ အနတ္တတစ်ကျော့ အမေးအဖြေပြုလုပ်ပြီးမှ ဝိပဿနာရှုကွက်ကို ညွှန်ကြားပြသပေးသော ဒေသနာတော်မျိုးကို တေပရိဝဋ္ဋဓမ္မဒေသနာတော်ဟုခေါ်ဆို၏။
ထိုကဲ့သို့သော ပုံစံတူ တေပရိဝဋ္ဋဓမ္မဒေသနာများကား ပိဋကတော်၌ ရာနှင့်ချီ၍ များစွာပင် ရှိနေပေသည်။
ခန္ဓဝဂ္ဂသံယုတ်ပါဠိတော်တစ်လျှောက်လုံး၌ အများဆုံး တွေ့ရှိနိုင်ပေသည်။
ထိုမျှ ကြိမ်ဖန်များစွာ ထပ်ကာထပ်ကာ ညွှန်ကြား နေတော်မူသော မဟာကရုဏာတော်ရှင် သဗ္ဗညုသမ္မာသမ္ဗုဒ္ဓဘုရားရှင်၏ စကားတော်များကို နိဗ္ဗာန်တရားတော်မြတ်ကြီးကို လိုလားတောင့်တလျက်ရှိနေသော အသင်ယောဂီသူတော်ကောင်းသည် ရိုသေစွာ ဦးထိပ်ရွက် ပန်ဆင်လျက် လိုက်နာပြုကျင့်သင့်လှပေသည်။
အနတ္တလက္ခဏသုတ် အနတ္တလက္ခဏသုတ် အမွှန်း (က) ဓမ္မစက္ကံ ပဝတ္တေတွာ၊ အာသဠှိယံ ဟိ ပုဏ္ဏမေ။
နဂရေ ဗာရာဏသိယံ၊ ဣသိပတနဝှယေ ဝနေ။
(ခ) ပါပေတွာဒိ ဖလံ နေသံ၊ အနုက္ကမေန ဒေသယိ။
ယံ တံ ပက္ခဿ ပဉ္စမျံ ဝိမုတ္တတ္ထံ ဘဏာမဟေ။
(က) မြတ်စွာဘုရားသည် ဝါဆိုလပြည့်နေ့တွင် ဗာရာဏသီပြည်၏ အနီး ဣသိပတနခေါ် မိဂဒါဝုန်တော၌ ပဉ္စဝဂ္ဂီအမည်ရှိသော ကောဏ္ဍည၊ ဝပ္ပ၊ ဘဒ္ဒိယ၊ မဟာနာမ်၊ အဿဇိ ရဟန်းငါးဦးတို့အား ဓမ္မစကြာဒေသနာတော်ကို ဟောတော်မူ၍။
(ခ) နေ့ရက်အစီအစဉ် ထေရ်စဉ်ဝါအလိုက် သောတာပတ္တိဖိုလ်သို့ ဆိုက်ရောက်စေတော်မူပြီး၍ ဝါဆိုလပြည့်ကျော် (၅) ရက်မြောက်သောနေ့၌ ထိုပဉ္စဝဂ္ဂီငါးဦးတို့၏ အရဟတ္တဖိုလ်အကျိုးငှာ အနတ္တလက္ခဏသုတ်ကို ဆက်၍ ဟောတော်မူလေသည်။
ထိုအနတ္တလက္ခဏသုတ်ကို အို − သူတော်ကောင်းတို့ အကျွန်ုပ်တို့သည် ရွတ်ဆိုပွားများ ကြပါကုန်စို့။
အနတ္တလက္ခဏသုတ် နိဒါန်း ဧဝံ မေ သုတံ… ဧကံ သမယံ ဘဂဝါ ဗာရာဏသိယံ ဝိဟရတိ ဣသိပတနေ မိဂဒါယေ။
တတြခေါ ဘဂဝါ ပဉ္စဝဂ္ဂီယေ ဘိက္ခူအာမန္တေသိ ဘိက္ခဝေါတိ။
ဘဒ္ဒန္တေတိ တေ ဘိက္ခူ ဘဂဝတော ပစ္စဿောသုံ။
ဘဂဝါ ဧတဒဝေါစ။
အခါတစ်ပါး၌ မြတ်စွာဘုရားသည် ဗာရာဏသီပြည် ဣသိပတန မိဂါဝုန်တော၌ သီတင်းသုံးတော်မူနေ၏။
ထိုအခါ မြတ်စွာဘုရားသည် ပဉ္စဝဂ္ဂီရဟန်းတို့ကို ချစ်သားရဟန်းတို့ဟု မိန့်တော်မူ၏။
အရှင်ဘုရားဟု ထိုရဟန်းတို့သည် မြတ်စွာဘုရားအား ပြန်ကြားလျှောက်ထားကြကုန်၏။
ရူပက္ခန္ဓာ အနတ္တ ဖြစ်ပုံ ရူပံ ဘိက္ခဝေ အနတ္တာ… ရူပဉ္စ ဟိဒံ ဘိက္ခဝေ အတ္တာ အဘဝိဿ၊ နယိဒံ ရူပံ အာဗာဓာယ သံဝတ္တေယျ၊ လဗ္ဘေထ စ ရူပေ ဧဝံ မေ ရူပံ ဟောတု၊ ဧဝံ မေ ရူပံ မာ အဟောသီ တိ။
ယသ္မာ စ ခေါ ဘိက္ခဝေ ရူပံ အနတ္တာ၊ တသ္မာ ရူပံ အာဗာဓာယ သံဝတ္တတိ။
န စ လဗ္ဘတိ ရူပေ ဧဝံ မေ ရူပံ ဟောတု၊ ဧဝံ မေ ရူပံ မာ အဟောသီ တိ။
ရဟန်းတို့ ရုပ်သည် အတ္တမဟုတ်၊ ရုပ်သည် အတ္တ ဖြစ်ခဲ့ငြားအံ့၊ ဤရုပ်သည် နာကျင်ခြင်းငှါ မဖြစ်ရာ၊ ငါ၏ ရုပ်သည် ဤသို့ဖြစ်စေ၊ ငါ၏ ရုပ်သည် ဤသို့ မဖြစ်စေလင့်ဟု ရုပ်၌ တောင့်တခြင်း၊ ပြုပြင်ခြင်းငှာ ရကောင်းရာ၏။
ရုပ်သည် ကိုယ်ပိုင် အတ္တမဟုတ်သောကြောင့် နာကျင်ခြင်းငှါ ဖြစ်၏။
ငါ၏ ရုပ်သည် ဤသို့ဖြစ်စေ၊ ငါ၏ ရုပ်သည် ဤသို့ မဖြစ်စေလင့်ဟု ရုပ်၌ တောင့်တမှု စေခိုင်းမှုကိုလည်း ရလည်းမရပေ။
ဝေဒနာက္ခန္ဓာ အနတ္တ ဖြစ်ပုံ ဝေဒနာ အနတ္တာ… ဝေဒနာ စ ဟိဒံ ဘိက္ခဝေ အတ္တာ အဘဝိဿ၊ နယိဒံ ဝေဒနာ အာဗာဓာယ သံဝတ္တေယျ။
လဗ္ဘေထ စ ဝေဒနာယ ဧဝံ မေ ဝေဒနာ ဟောတု၊ ဧဝံ မေ ဝေဒနာ မာ အဟောသီ တိ။
ယသ္မာ စ ခေါ ဘိက္ခဝေ ဝေဒနာ အနတ္တာ၊ တသ္မာ ဝေဒနာ အာဗာဓာယ သံဝတ္တတိ။
န စ လဗ္ဘတိ ဝေဒနာယ ဧဝံ မေ ဝေဒနာ ဟောတု၊ ၊ ဧဝံ မေ ဝေဒနာ မာ အဟောသီ တိ။
ရဟန်းတို့ ဝေဒနာသည် အတ္တမဟုတ်၊ ဝေဒနာသည် အတ္တ (ကိုယ်ပိုင်) ဖြစ်ခဲ့ငြားအံ့။
ဤဝေဒနာသည် နာကျင်ခြင်းငှါ မဖြစ်ရာ၊ ငါ၏ ဝေဒနာသည် ဤသို့ ဖြစ်စေ၊ ငါ၏ ဝေဒနာသည် ဤသို့ မဖြစ်စေလင့်ဟု ဝေဒနာ၌ တောင့်တမှု စေခိုင်းမှုကို ရကောင်းရာ၏။
ဝေဒနာသည် အတ္တမဟုတ်သောကြောင့် နာကျင်ခြင်းငှါ ဖြစ်၏။
ငါ၏ ဝေဒနာသည် ဤသို့ ဖြစ်စေ၊ ငါ၏ ဝေဒနာသည် ဤသို့ မဖြစ်စေလင့်ဟု ဝေဒနာ၌ တောင့်တမှု စေခိုင်းမှု့ကို ရလည်းမရနိုင်ပေ။
သညာက္ခန္ဓာ အနတ္တ ဖြစ်ပုံ သညာ အနတ္တာ… သညာ စ ဟိဒံ ဘိက္ခဝေ အတ္တာ အဘဝိဿ၊ နယိဒံ သညာ အာဗာဓာယ သံဝတ္တေယျ၊ လဗ္ဘေထ စ သညာယ ဧဝံ မေ သညာ ဟောတု၊ ဧဝံ မေ သညာ မာ အဟောသီ တိ။
ယသ္မာ စ ခေါ ဘိက္ခဝေ သညာ အနတ္တာ၊ တသ္မာ သညာ အာဗာဓာယ သံဝတ္တတိ။
န စ လဗ္ဘတိ သညာယ ဧဝံ မေ သညာ ဟောတု၊ ဧဝံ မေ သညာ မာ အဟောသီ တိ။
ရဟန်းတို့ သညာသည် အတ္တမဟုတ်၊ သညာသည် အတ္တ (ကိုယ်ပိုင်)ဖြစ်ခဲ့ငြားအံ့၊ ဤသညာသည် နာကျင်ခြင်းငှါ မဖြစ်ရာ၊ ငါ၏ သညာသည် ဤသို့ ဖြစ်စေ၊ ငါ၏ သညာသည် ဤသို့ မဖြစ်စေလင့်ဟု သညာ၌ တောင့်တမှု၊ စေခိုင်းမှုကို ရကောင်းရာ၏။
သညာသည် အတ္တမဟုတ်သောကြောင့် နာကျင်ခြင်းငှါ ဖြစ်၏။
ငါ၏ သညာသည် ဤသို့ဖြစ်စေ၊ ငါ၏ သညာသည် ဤသို့ မဖြစ်စေလင့်ဟု သညာ၌ တောင့်တမှု၊ စေခိုင်းမှုကို ရလည်းမရနိုင်ပေ။
သင်္ခါရက္ခန္ဓာ အနတ္တ ဖြစ်ပုံ သင်္ခါရာ အနတ္တာ… သင်္ခါရာ စ ဟိဒံ ဘိက္ခဝေ အတ္တာ အဘဝိဿံသု၊ နယိဒံ သင်္ခါရာ အာဗာဓာယ သံဝတ္တေယျုံ။
လဗ္ဘေထ စ သင်္ခါရေသု ဧဝံ မေ သင်္ခါရာ ဟောန္တု၊ ဧဝံ မေ သင်္ခါရာ မာ အဟေသုန္တိ။
ယသ္မာ စ ခေါ ဘိက္ခဝေ သင်္ခါရာ အနတ္တာ၊ တသ္မာ သင်္ခါရာ အာဗာဓာယ သံဝတ္တန္တိ။
န စ လဗ္ဘတိ သင်္ခါရေသု ဧဝံ မေ သင်္ခါရာ ဟောန္တု၊ ဧဝံ မေ သင်္ခါရာ မာ အဟေသုန္တိ။
ရဟန်းတို့ သင်္ခါရတို့သည် အတ္တမဟုတ်၊ သင်္ခါရတို့သည် အတ္တ (ကိုယ်ပိုင်) ဖြစ်ခဲ့ငြားအံ့၊ ဤသင်္ခါရတို့သည် နာကျင်ခြင်းငှါ မဖြစ်ရာ၊ ငါ၏ သင်္ခါရတို့သည် ဤသို့ ဖြစ်စေကုန်သတည်း၊ ငါ၏ သင်္ခါရတို့သည် ဤသို့ မဖြစ်စေကုန်သတည်းဟု သင်္ခါရတို့၌ တောင့်တမှု၊ စေခိုင်းမှုကို ရကောင်းရာ၏။
သင်္ခါရတို့သည် အတ္တမဟုတ်သောကြောင့် နာကျင်ခြင်းငှါ ဖြစ်ကုန်၏။
ငါ၏ သင်္ခါရတို့သည် ဤသို့ ဖြစ်စေကုန်သတည်း၊ ငါ၏ သင်္ခါရတို့သည် ဤသို့ မဖြစ်စေကုန်သတည်းဟု သင်္ခါရတို့၌ တောင့်တမှု၊ စေခိုင်းမှုကို ရလည်းမရနိုင်ပေ။
ဝိညာဏက္ခန္ဓာ အနတ္တ ဖြစ်ပုံ ဝိညာဏံ အနတ္တာ… ဝိညာဏဉ္စ ဟိဒံ ဘိက္ခဝေ အတ္တာ အဘဝိဿ၊ နယိဒံ ဝိညာဏံ အာဗာဓာယ သံဝတ္တေယျ၊ လဗ္ဘေထ စ ဝိညာဏေ ဧဝံ မေ ဝိညာဏံ ဟောတု၊ ဧဝံ မေ ဝိညာဏံ မာ အဟောသီ တိ။
ယသ္မာ စ ခေါ ဘိက္ခဝေ ဝိညာဏံ အနတ္တာ၊ တသ္မာ ဝိညာဏံ အာဗာဓာယ သံဝတ္တတိ။
န စ လဗ္ဘတိ ဝိညာဏေ ဧဝံ မေ ဝိညာဏံ ဟောတု၊ ဧဝံ မေ ဝိညာဏံ မာ အဟောသီ တိ။
ရဟန်းတို့ ဝိညာဏ်သည် အတ္တမဟုတ်၊ ဝိညာဏ်သည် အတ္တ ဖြစ်ခဲ့ငြားအံ့၊ ဤဝိညာဏ်သည် နာကျင်ခြင်းငှါ မဖြစ်ရာ။
ငါ၏ ဝိညာဏ်သည် ဤသို့ ဖြစ်စေ၊ ငါ၏ ဝိညာဏ်သည် ဤသို့ မဖြစ်စေလင့်ဟု ဝိညာဏ်၌ တောင့်တမှု စေခိုင်းမှုကို ရကောင်းရာ၏။
ဝိညာဏ်သည် အတ္တ (ကိုယ်ပိုင်) မဟုတ်သောကြောင့် နာကျင်ခြင်းငှါ ဖြစ်၏။
ငါ၏ ဝိညာဏ်သည် ဤသို့ ဖြစ်စေ၊ ငါ၏ ဝိညာဏ်သည် ဤသို့ မဖြစ်စေလင့်ဟု ဝိညာဏ်၌ တောင့်တမှု၊ စေခိုင်းမှုကို ရလည်းမရပေ။
ရူပက္ခန္ဓာ၌ လက္ခဏာရေး သုံးပါး တံ ကိံ မညထ ဘိက္ခဝေ၊ ရူပံ နိစ္စံ ဝါ အနိစ္စံ ဝါတိ။
အနိစ္စံ ဘန္တေ။
ယံ ပနာနိစ္စံ၊ ဒုက္ခံ ဝါ တံ သုခံ ဝါတိ။
ဒုက္ခံ ဘန္တေ။
ယံ ပနာနိစ္စံ ဒုက္ခံ ဝိပရိဏာမဓမ္မံ၊ ကလ္လံ နုတံ သမနုပဿိတုံ ဧတံ မမ၊ ဧသော ဟမသ္မိ၊ ဧသော မေ အတ္တာ တိ။
နော ဟေတံဘန္တေ။
ချစ်သားတို့ ရုပ်ကို အဘယ်သို့ မှတ်ထင်ကုန်သနည်း။
ရုပ်သည် မြဲသလော မမြဲသလော။
မမြဲပါ အရှင်ဘုရား။
မမြဲသော ရုပ်သည် ဆင်းရဲလော၊ ချမ်းသာလော။
ဆင်းရဲပါ အရှင်ဘုရား။
မမြဲသော၊ ဆင်းရဲသော၊ ဖောက်ပြန်ခြင်းသဘောရှိသော ရုပ်ကို ဤရုပ်သည် ငါ့ဥစ္စာ ဖြစ်၏။
ဤရုပ်သည် ငါ ဖြစ်၏။
ဤရုပ်သည် ငါ၏ ကိုယ် အတ္တတည်းဟု ရှုခြင်းငှါ သင့်လျော်ပါမည်လော။
မသင့်လျော်ပါ အရှင်ဘုရား။
နာမက္ခန္ဓာလေးပါး၌ လက္ခဏာရေး သုံးပါး ဝေဒနာ နိစ္စာ ဝါ အနိစ္စာ ဝါတိ။
အနိစ္စာ ဘန္တေ။
ယံ ပနာနိစ္စံ ဒုက္ခံ ဝိပရိဏာမဓမ္မံ၊ ကလ္လံ နု တံ သမနုပဿိတုံ ဧတံ မမ၊ ဧသော ဟမသ္မိ၊ ဧသော မေ အတ္တာ တိ။
နော ဟေတံ ဘန္တေ။
သညာ နိစ္စာ ဝါ အနိစ္စာ ဝါတိ။
သင်္ခါရာ နိစ္စာ ဝါ အနိစ္စာ ဝါတိ။
ယံ ပနာနိစ္စံ ဒုက္ခံ ဝိပရိဏာမဓမ္မံ၊ ကလ္လံ နု တံ သမနုပဿိတုံ ဧတံ မမ၊ ဧသော ဟမသ္မိ၊ ဧသော မေ အတ္တာတိ။
ဝိညာဏံ နိစ္စံ ဝါ အနိစ္စံ ဝါတိ။
ဝေဒနာသည် မြဲသလော မမြဲသလော။
မမြဲသော ဝေဒနာသည် ဆင်းရဲလော၊ ချမ်းသာလော။
မမြဲသော၊ ဆင်းရဲသော၊ ဖောက်ပြန်ခြင်း သဘောရှိသော ဝေဒနာကို ဤဝေဒနာသည် ငါ့ဥစ္စာ ဖြစ်၏။
ဤဝေဒနာသည် ငါ ဖြစ်၏။
ဤဝေဒနာသည် ငါ၏ ကိုယ်အတ္တတည်းဟု ရှုခြင်းငှါ သင့်လျော်ပါမည်လော။
သညာသည် မြဲသလော မမြဲသလော။
မမြဲပါ အသျှင်ဘုရား။
မမြဲသော သညာသည် ဆင်းရဲလော ချမ်းသာလော။
မမြဲသော ဆင်းရဲသော ဖောက်ပြန်ခြင်း သဘောရှိသော သညာကို ဤသညာသည် ငါ့ဥစ္စာဖြစ်၏၊ ဤသညာသည် ငါ ဖြစ်၏၊ ဤသညာသည် ငါ၏ အတ္တဖြစ်တည်းဟု ရှုခြင်းငှါ သင့်လျော်ပါမည်လော။
သင်္ခါရတို့သည် မြဲသလော မမြဲသလော။
မမြဲပါ အသျှင်ပါဘုရား။
မမြဲသော သင်္ခါရတို့သည် ဆင်းရဲလော ချမ်းသာလော။
မမြဲသော ဆင်းရဲသော ဖောက်ပြန်ခြင်း သဘောရှိသော သင်္ခါရတို့ကို ဤသင်္ခါရတို့သည် ငါ့ဥစ္စာ ဖြစ်၏၊ ဤသင်္ခါရတို့သည် ငါ ဖြစ်၏၊ ဤသင်္ခါရတို့သည် ငါ၏ ကိုယ် အတ္တတည်းဟု ရှုခြင်းငှါ သင့်လျော်ပါမည်လော။
ဝိညာဏ်သည် မြဲသလော မမြဲသလော။
မမြဲသော ဝိညာဏ်သည် ဆင်းရဲလော ချမ်းသာလော။
မမြဲသော ဆင်းရဲသော ဖောက်ပြန်ခြင်း သဘောရှိသော ဝိညာဏ်ကို ဤဝိညာဏ်သည် ငါ့ဥစ္စာ ဖြစ်၏၊ ဤဝိညာဏ်သည် ငါ ဖြစ်၏၊ ဤဝိညာဏ်သည် ငါ၏ ကိုယ်အတ္တတည်းဟု ရှုခြင်းငှါ သင့်လျော်ပါမည်လော။
ရုပ်တရားကို တဏှာ မာန ဒိဋ္ဌိဂါဟတို့ဖြင့် မရှုကြည့်အပ်ပုံ တသ္မာ တိဟ ဘိက္ခဝေ ယံကိဉ္စိ ရူပံ အတီတာ နာဂတပစ္စုပ္ပန္နံ အဇ္ဈတ္တံ ဝါ ဗဟိဒ္ဓါ ဝါ ဩဠာရိကံ ဝါ သုခုမံ ဝါ ဟီနံ ဝါ ပဏီတံ ဝါ ယံ ဒူရေ သန္တိကေ ဝါ၊ သဗ္ဗံ ရူပံ နေတံ မမ၊ နေသော ဟမသ္မိ၊ န မေသော အတ္တာ တိ ဧဝမေတံ ယထာဘူတံ သမ္မပ္ပညာယ ဒဋ္ဌဗ္ဗံ။
ရဟန်းတို့ ထိုသို့ ဖြစ်ခြင်းကြောင့် အတိတ် (တွင် ဖြစ်ခဲ့သော ရုပ်)၊ အနာဂတ် (တွင် ဖြစ်မည့် ရုပ်)၊ ပစ္စုပ္ပန် (တွင် ဖြစ်ဆဲ ရုပ်) (ခန္ဓာကိုယ်) အတွင်း (ဖြစ်သော ရုပ်)၊ (ခန္ဓာကိုယ်) ပြင်ပ (တွင်ဖြစ်သော ရုပ်)၊ အကြမ်း (ကြမ်းတမ်းခက်ထန်သော ရုပ်)၊ အနု (နူးညံ့သိမ်မွေ့သော ရုပ်) အယုတ် (ယုတ်ညံ့သော ရုပ်)၊ အမြတ် (မြင့်မြတ်သော ရုပ်) အဝေး (တွင် ဖြစ်သော ရုပ်)၊ အနီး (တွင် ဖြစ်သော ရုပ်) အလုံးစုံသော ရုပ်တို့ကို ဤရုပ်သည် ငါ့ဥစ္စာမဟုတ်။
ဤရုပ်သည် ငါမဟုတ်။
ဤရုပ်သည် ငါ၏ ကိုယ်အတ္တမဟုတ်ဟု ဟုတ်တိုင်းမှန်စွာ မှန်ကန်သော ပညာဖြင့် ရှုရမည်။
ဝေဒနာတရားကို တဏှာ မာန ဒိဋ္ဌိဂါဟတို့ဖြင့် မရှုကြည့်အပ်ပုံ ယာကာစိ ဝေဒနာ အတီတာနာဂတပစ္စုပ္ပန္နာ အဇ္ဈတ္တံ ဝါ ဗဟိဒ္ဓါ ဝါ ဩဠာရိကာ ဝါ သုခုမာ ဝါ ဟီနာ ဝါ ပဏီတာ ဝါ ယာ ဒူရေ သန္တိကေ ဝါ၊ သဗ္ဗာ ဝေဒနာ နေတံ မမ၊ နေသော ဟမသ္မိ၊ န မေသော အတ္တာ တိ ဧဝမေတံ ယထာဘူတံ သမ္မပ္ပညာယ ဒဋ္ဌဗ္ဗံ။
အတိတ် အနာဂတ် ပစ္စုပ္ပန်လည်း ဖြစ်သော၊ အတွင်း အပြင်လည်း ဖြစ်သော၊ အကြမ်း အနုလည်း ဖြစ်သော၊ အယုတ်အမြတ်လည်း ဖြစ်သော၊ အဝေး အနီးလည်း ဖြစ်သော အလုံးစုံသော ဝေဒနာကို ဤဝေဒနာသည် ငါ့ဥစ္စာမဟုတ်၊ ဤဝေဒနာသည် ငါမဟုတ်၊ ဤဝေဒနာသည် ငါ၏ ကိုယ်အတ္တမဟုတ်ဟု ဟုတ်တိုင်းမှန်စွာ မှန်ကန်သော ပညာဖြင့် ရှုရမည်။
သညာတရားကို တဏှာ မာန ဒိဋ္ဌိဂါဟတို့ဖြင့် မရှုကြည့်အပ်ပုံ ယာကာစိ သညာ အတီတာနာဂတပစ္စုပ္ပန္နာ အဇ္ဈတ္တံ ဝါ ဗဟိဒ္ဓါ ဝါ ဩဠာရိကာ ဝါ သုခုမာ ဝါ ဟီနာ ဝါ ပဏီတာ ဝါ ယာ ဒူရေ သန္တိကေ ဝါ၊ သဗ္ဗာ သညာ နေတံ မမ၊ နေသော ဟမသ္မိ၊ န မေသော အတ္တာ တိ ဧဝမေတံ ယထာဘူတံ သမ္မပ္ပညာယ ဒဋ္ဌဗ္ဗံ။
အတိတ် အနာဂတ် ပစ္စုပ္ပန်လည်း ဖြစ်သော၊ အတွင်း အပြင်လည်း ဖြစ်သော၊ အကြမ်း အနုလည်း ဖြစ်သော၊ အယုတ် အမြတ်လည်း ဖြစ်သော၊ အဝေး အနီးလည်း ဖြစ်သော အလုံးစုံသော သညာကို ဤသညာသည် ငါ့ ဥစ္စာမဟုတ်၊ ဤသညာသည် ငါမဟုတ်၊ ဤသညာသည် ငါ၏ ကိုယ်အတ္တမဟုတ်ဟု ဟုတ်တိုင်မှန်စွာ မှန်ကန်သော ပညာဖြင့် ရှုရမည်။
သင်္ခါရတရားကို တဏှာ မာန ဒိဋ္ဌိဂါဟတို့ဖြင့် မရှုကြည့်အပ်ပုံ ယေကေစိ သင်္ခါရာ အတီတာနာဂတပစ္စုပ္ပန္နာ အဇ္ဈတ္တံ ဝါ ဗဟိဒ္ဓါ ဝါ ဩဠာရိကာ ဝါ သုခုမာ ဝါ ဟီနာ ဝါ ပဏီတာ ဝါ ယေ ဒူရေ သန္တိကေ ဝါ၊ သဗ္ဗေ သင်္ခါရာ နေတံ မမ၊ နေသော ဟမသ္မိ၊ န မေသော အတ္တာ တိ ဧဝမေတံ ယထာဘူတံ သမ္မပ္ပညာယ ဒဋ္ဌဗ္ဗံ။
အတိတ် အနာဂတ် ပစ္စုပ္ပန်လည်း ဖြစ်သော၊ အတွင်း အပြင်လည်း ဖြစ်သော၊ အကြမ်း အနုလည်း ဖြစ်သော၊ အယုတ် အမြတ်လည်း ဖြစ်သော၊ အဝေး အနီးလည်း ဖြစ်သော အလုံးစုံသော သင်္ခါရတို့ကို ဤသင်္ခါရတို့သည် ငါ့ဥစ္စာမဟုတ်ကုန်၊ ဤသင်္ခါရတို့သည် ငါမဟုတ်ကုန်၊ ဤသင်္ခါရတို့သည် ငါ၏ ကိုယ်အတ္တမဟုတ်ကုန်ဟု ဟုတ်တိုင်းမှန်စွာ မှန်ကန်သော ပညာဖြင့် ရှုရမည်။
ဝိဉာဏတရားကို တဏှာ မာန ဒိဋ္ဌိဂါဟတို့ဖြင့် မရှုကြည့်အပ်ပုံ ယံကိဉ္စိ ဝိညာဏံ အတီတာနာဂတပစ္စုပ္ပန္နံ အဇ္ဈတ္တံ ဝါ ဗဟိဒ္ဓါ ဝါ ဩဠာရိကံ ဝါ သုခုမံ ဝါ ဟီနံ ဝါ ပဏီတံ ဝါ ယံ ဒူရေ သန္တိကေ ဝါ၊ သဗ္ဗံ ဝိညာဏံ နေတံ မမ၊ နေသော ဟမသ္မိ၊ န မေသော အတ္တာ တိ ဧဝမေတံ ယထာဘူတံ သမ္မပ္ပညာယ ဒဋ္ဌဗ္ဗံ။
အတိတ် အနာဂတ် ပစ္စုပ္ပန်လည်း ဖြစ်သော၊ အတွင်း အပြင်လည်း ဖြစ်သော၊ အကြမ်း အနုလည်း ဖြစ်သော၊ အယုတ် အမြတ်လည်း ဖြစ်သော၊ အဝေး အနီးလည်း ဖြစ်သော အလုံးစုံသော ဝိညာဏ်ကို ဤဝိညာဏ်သည် ငါ့ဥစ္စာမဟုတ်၊ ဤဝိညာဏ်သည် ငါမဟုတ်၊ ဤဝိညာဏ်သည် ငါ၏ ကိုယ် အတ္တမဟုတ်ဟု ဤသို့ ဟုတ်တိုင်းမှန်စွာ မှန်ကန်သော ပညာဖြင့် ရှုရမည်။
နိဗ္ဗိန္ဒဉာဏ်မှစ၍ မဂ်ကိစ္စတစ်ဆယ့်ခြောက်ချက် ဖြစ်ပုံ ဧဝံ ပဿံ ဘိက္ခဝေ သုတဝါ အရိယသာဝကော ရူပသ္မိမ္ပိ နိဗ္ဗိန္ဒတိ၊ ဝေဒနာယပိ နိဗ္ဗိန္ဒတိ၊ သညာယပိ နိဗ္ဗိန္ဒတိ၊ သင်္ခါရေသုပိ နိဗ္ဗိန္ဒတိ၊ ဝိညာဏသ္မိမ္ပိ နိဗ္ဗိန္ဒတိ။
နိဗ္ဗိန္ဒံ ဝိရဇ္ဇတိ။
ဝိရာဂါ ဝိမုစ္စတိ။
ဝိမုတ္တသ္မိံ ဝိမုတ္တမီတိ ဉာဏံ ဟောတိ။
ခီဏာ ဇာတိ။
ဝုသိတံ ဗြဟ္မစရိယံ။
ကတံ ကရဏီယံ။
နာပရံ ဣတ္ထတ္တာယာတိ ပဇာနာတိ။
ရဟန်းတို့ ဤသို့ရှုသော အကြားအမြင်ရှိသော အရိယာတပည့်သည် ရုပ်၌လည်း ငြီးငွေ့၏။
ဝေဒနာ၌လည်း ငြီးငွေ့၏။
သညာ၌လည်း ငြီးငွေ့၏။
သင်္ခါရတို့၌လည်း ငြီးငွေ့၏။
ဝိညာဏ်၌လည်း ငြီးငွေ့၏။
ငြီးငွေ့သော် စွဲမက်မှု ကင်း၏။
စွဲမက်မှု ကင်းခြင်းကြောင့် ကိလေသာမှ လွတ်မြောက်၏။
ကိလေသာမှ လွတ်မြောက်သောကြောင့် ကိလေသာမှ လွတ်မြောက်ပြီဟု အသိဉာဏ် ဖြစ်ပေါ်၏။
ပဋိသန္ဓေ နေမှု ကုန်ပြီ။
အကျင့်မြတ်ကို ကျင့်သုံးပြီးပြီ။
ပြုဖွယ် မဂ်ကိစ္စကို ပြုပြီးပြီ။
ဤမဂ်ကိစ္စအလို့ငှါ တစ်ပါးသော ပြုဖွယ် မရှိတော့ပြီဟု ဟောတော်မူ၏။
ပဉ္စဝဂ္ဂီရဟန်းများ ရဟန္တာ ဖြစ်ပုံ ဣဒမဝေါစ ဘဂဝါ၊ အတ္တမနာ ပဉ္စဝဂ္ဂီယာ ဘိက္ခူဘဂဝတော ဘာသိတံ အဘိနန္ဒုန္တိ။
ဣမသ္မိံစ ပန ဝေယျာကရဏသ္မိံ ဘညမာနေ ပဉ္စဝဂ္ဂီယာနံ ဘိက္ခူနံ အနုပါဒါယ အာသဝေဟိ စိတ္တာနိ ဝိမုစ္စိံသူတိ။
အနတ္တသုလက္ခဏသုတ္တံ နိဋ္ဌိတံ။
မြတ်စွာဘုရားသည် ဤစကားကို မိန့်တော်မူ၏၊ ပဉ္စဝဂ္ဂီရဟန်းတို့သည် မြတ်စွာဘုရား မိန့်တော်မူသော စကားကို နှစ်လိုသည် ဖြစ်၍ ဝမ်းမြောက်စွာ ခံယူကုန်ပြီ။
ဤဂါထာမဖက် (အမေး၊ အဖြေ) သက်သက်သော ဒေသနာကို ဟောတော်မူအပ်သည်ရှိသော် ပဉ္စဝဂ္ဂီရဟန်းတို့၏ စိတ်တို့သည် စွဲလမ်းမှု အာသဝေါတို့မှ လွန်မြောက်ကုန်၏။
အနတ္တလက္ခဏသုတ် ပြီး၏။
၇ ထောင်စုနှစ် သည် ဂရီဂေါ့ရီးယန်း ပြက္ခဒိန်၏ ၆၀၀၁ ခုနှစ် ဇန်နဝါရီ ၁ တွင် စတင်ပြီး ၇၀၀၀ ခုနှစ် ဒီဇင်ဘာ ၃၁ ရက်တွင် အဆုံးသတ်မည်ဖြစ်သည်။
နက္ခတ္တ ဖြစ်ရပ်များ ၆၇၅၇: မာကျူရီဂြိုဟ် နေအနားဖြတ်သွားခြင်းနှင့် နေကြတ်မှုတို့ တပြိုင်နက် ဖြစ်ပွားပေလိမ့်မည်။
ယင်းကဲ့သို့ဖြစ်ရပ်သည် ရာစုနှစ် ၁၃ ခုကျော်တွင် ပထမဆုံးအကြိမ် ဖြစ်ရပ်ပင် ဖြစ်ပေလိမ့်မည်။
NGC 482 သည် ဖီးနစ် ကြယ်စုတန်းမှ ခရုပတ်ပုံစံ ဂလက်ဆီဖြစ်ပြီး ၁၈၃၅ ခုနှစ် အောက်တိုဘာလ ၂၃ တွင် ဂျွန် ဟာရှယ် ဆိုသူမှ ရှာဖွေတွေ့ရှိခဲ့သည်။
၈ ထောင်စုနှစ် သည် ဂရီဂေါ့ရီးယန်း ပြက္ခဒိန်၏ ၇၀၀၁ ခုနှစ် ဇန်နဝါရီ ၁ တွင် စတင်ပြီး ၈၀၀၀ ခုနှစ် ဒီဇင်ဘာ ၃၁ ရက်တွင် အဆုံးသတ်မည်ဖြစ်သည်။
Kaku, Michio (26 April 2004). "How Advanced Could They Be?". Astrobiology Magazine. , an interview with Michio Kaku. သိပ္ပံ ခန့်မှန်းချက်များ ၇၈၀၀: ကာဒါချီ စကေးအရ တတိယမျိုးဆက် လူ့အဖွဲ့အစည်း ပေါ်ပေါက်လာမည်ဟု ခန့်မှန်းရသည်။
၉ ထောင်စုနှစ် သည် ဂရီဂေါ့ရီးယန်း ပြက္ခဒိန်၏ ၈၀၀၁ ခုနှစ် ဇန်နဝါရီ ၁ တွင် စတင်ပြီး ၉၀၀၀ ခုနှစ် ဒီဇင်ဘာ ၃၁ ရက်တွင် အဆုံးသတ်မည်ဖြစ်သည်။
နက္ခတ္တ ဖြစ်ရပ်များ ကိုးကား Category:ထောင်စုနှစ်များ Category:၉ ထောင်စုနှစ်။
၁၀ ထောင်စုနှစ် သည် ဂရီဂေါ့ရီးယန်း ပြက္ခဒိန်၏ ၉၀၀၁ ခုနှစ် ဇန်နဝါရီ ၁ တွင် စတင်ပြီး ၁၀၀၀၀ ခုနှစ် ဒီဇင်ဘာ ၃၁ ရက်တွင် အဆုံးသတ်မည်ဖြစ်သည်။
နက္ခတ္တ ဖြစ်ရပ်များ ၉၃၆၁: နေကြတ်မှုနှင့် မာကျူရီဂြိုဟ် တစ်တန်းတည်းဖြစ်မှု တပြိုင်နက် ဖြစ်ပွားမည်။
သက္ကရာဇ် ၁၀၀၀၀ ပြဿနာ ယနေ့ခေတ် အသုံးပြုသော ဆော့ဖ်ဝဲလ်များသည် ရက်စွဲများကို ဖတ်မရ ဖြစ်လာပေလိမ့်မည်။
ယင်းပြဿနာသည် ၁၀၀၀၀ ခုနှစ် ဇန်နဝါရီလ ၁ ရက်နေ့ သန်ခေါင်ယံ၌ ဖြစ်ပွားနိုင်သည်။
၂၂ ရာစုနှစ် သည် ဂရီဂေါရီးယန်း ပြက္ခဒိန်၏ ၂၁၀၁ ခုနှစ် ဇန်နဝါရီ ၁ ရက်နေ့တွင် စတင်ပြီး ၂၂၀၀ ခုနှစ် ဒီဇင်ဘာ ၃၁ တွင် အဆုံးသတ်မည်ဖြစ်သည်။
နည်းပညာ ကြိုတင်ခန့်မှန်းချက်များ အင်္ဂလန်နိုင်ငံရှိ Oldbury နယူးကလိယားစက်ရုံအား ၂၀၁၂ ဖေဖော်ဝါရီ ၂၉ တွင် စတင် သန့်ရှင်းရေးလုပ်ငန်း ဆောင်ရွက်မှုသည် ၂၀၉၂-၂၁၀၁ ခုနှစ်တွင် ပြီးဆုံးမည်ဟု စီစဉ်ထားသည်။
Discovery Channel ၏ Extreme Engineering ဟူသော documentary အရ ဂျပန်တို့၏ Shimizu Mega-City Pyramid အဆောက်အအုံ ပြီးဆုံးမည်ဟု စီစဉ်ထားသည်။
New Mega-City Challenge – Concept . Geekwidget (2010-03-29). Retrieved on 2014-01-19. ၂၂၀၀ ခုနှစ်တွင် ကမ္ဘာသည် ကာဒါချီ စကေး၏ ကြိုတင်ခန့်မှန်းချက်အရ ပထမအမျိုးအစား လူ့အဖွဲ့အစည်း ဖြစ်လိမ့်မည်။
ဂျို့ဂျ်အမျိုးသား ငှက်ဥယျာဉ်သည် ဆီနီဂေါနိုင်ငံ ဆီနီဂေါမြစ်၏ အရှေ့တောင်ဘက်ကမ်းတွင် တည်ရှိပြီး စိန့်လူးဝစ်မြို့၏ အရှေ့မြောက်ဘက် ဘစ်ဖက်ရှ် မြောက်ပိုင်းတွင် တည်ရှိသည်။
ထိုဥယျာဉ်သည် ရေပျော်ငှက်များ အတွက် စားကျက်တစ်ခု အဖြစ် ဖန်တီးပေးထားပြီး ရွှေ့ပြောင်းလာသော ငှက်များ အထူးသဖြင့် ဆာဟာရ သဲကန္တာရကို ဖြတ်ကျော်လာခဲ့သော ငှက်များ ပျော်မွေ့ရာ နေရာတစ်ခုဖြစ်သည်။
ငှက်အမျိုးအစား ၄၀၀ ကျော်တို့တွင် ငှက်ကြီးဝံပိုများ နှင့် ဖလန်းမင်းဂိုးများ မှာ အများဆုံး တွေ့ရသည်။
ဂိုရီးကျွန်းသည် ဆီနီဂေါနိုင်ငံ ဒါကာမြို့၏ ခရိုင် ၁၉ ခုထဲမှ တစ်ခုဖြစ်သည်။
ဒါကာမြို့ အဓိက ဆိပ်ကမ်းမှ ၁.၂ မိုင် (၂ ကီလိုမီတာ) အကွာတွင် တည်ရှိသော ၄၅ ဧက (၁၈.၂ ဟက်တာ)မျှ ကျယ်ဝန်းသော ကျွန်းတစ်ခု ဖြစ်သည်။
၂၀၁၃ ခုနှစ် လူဦးရေ စာရင်းအရ လူဦးရေ ၁,၆၈၀ ဦး ရှိသဖြင့် လူဦးရေ သိပ်သည်းမှုမှာ တစ်စတုရန်းမိုင်လျှင် ၅,၈၀၂ ဦး ရှိသဖြင့် ဒါကာမြို့ လူဦးရေ သိပ်သည်းမှု၏ တစ်ဝက်မျှသာ ရှိသည်။
ဂိုရီးသည် ဒါကာရှိ ခရိုင် ၁၉ ခုတွင် အသေးဆုံး နှင့် လူဦးရေ သိပ်သည်းမှု အနည်းဆုံး ခရိုင်တစ်ခု ဖြစ်သည်။
ဂိုရီးကျွန်းသည် အတ္တလန္တိတ် ကျွန်ရောင်းဝယ်ရေး သမိုင်းကြောင်းအား စိတ်ဝင်စားသူများ အဓိက သွားရောက်ရာ နေရာ တစ်ခု ဖြစ်သည်။
အခြား ကျွန်ရောင်းဝယ်ရေး သမိုင်းတွင် အရေးပါသော နေရာများမှာ မြောက်ဘက်တွင် ရှိသော ဆီနီဂေါနိုင်ငံ တွင်းရှိ စိန့်လူးဝစ်မြို့နှင့် တောင်ပိုင်းရှိ ဂမ်ဘီယာနိုင်ငံ အဓိက မြစ်များ၏ မြစ်ဝများတွင် ဖြစ်သည်။
"Goree and the Atlantic Slave Trade", Philip Curtin, History Net, accessed 9 July 2008Les Guides Bleus: Afrique de l'Ouest (1958 ed.), p. 123 ယူနက်စကို၏ ကမ္ဘာ့ အမွေခံ နေရာတစ်ခုလည်း ဖြစ်သည်။
NGC 483 သည် မိန် နက္ခတာရာမှ နှစ်ဘက်ခုံး ဂလက်ဆီဖြစ်ပြီး ၁၈၂၇ ခုနှစ် အောက်တိုဘာလ ၁၁ တွင် ဂျွန် ဟာရှယ် ဆိုသူမှ ရှာဖွေတွေ့ရှိခဲ့သည်။
NGC 484 သည် တူကင်နာ ကြယ်စုတန်းမှ နှစ်ဘက်ခုံး ဂလက်ဆီဖြစ်ပြီး ၁၈၃၄ ခုနှစ် အောက်တိုဘာလ ၂၈ တွင် ဂျွန် ဟာရှယ် ဆိုသူမှ ရှာဖွေတွေ့ရှိခဲ့သည်။
NGC 485 သည် မိန် နက္ခတာရာမှ ခရုပတ်ပုံစံ ဂလက်ဆီဖြစ်ပြီး ၁၈၂၈ ခုနှစ်တွင် ဂျွန် ဟာရှယ် ဆိုသူမှ ရှာဖွေတွေ့ရှိခဲ့သည်။
အနောက်ခြေသေးလင်းနို့ (western small-footed bat) (Myotis ciliolabrum) သည် အနောက်ခြေသေး မြောတစ် (myotis) ဟု ခေါ်ပြီး၊ မြောက်အမေရိကတွင် ပေါက်ဖွားသော ဗက်စပါ လင်းနို့ (vesper bat) အမျိုးအစား တမျိုးဖြစ်သည်။
သွင်ပြင်လက္ခဏာ အနောက်ခြေသေးလင်းနို့များသည် အတော်ပင် သေးငယ်သော လင်းနို့များ ဖြစ်ပြီး၊ စုစုပေါင်း အရှည် ၈ မှ ၁၀ စင်တီမီတာ (၃.၁ မှ ၃.၉ လက်မ) ထိ ရှိကာ၊ အတောင်ပံ ဖြန့်လျှင် ၂၄ စင်တီမီတာ (၉.၄ လက်မ) ရှိသည်။
. သူတို့သည် ၄ ဂရမ်မှ ၅ ဂရမ် (၀.၁၄ မှ ၀.၁၈ အောင်စ) ထိ လေးကာ၊ အမများသည် အထီးများထက် ကြီးသည်။
အမွေးနုများသည် ညိုဝါရောင် ရှိပြီး၊ အောက်ပိုင်းသည် ပိုဖျော့တော့ကာ တခါတရံ အဖြူရောင် ဖြစ်တတ်သည်။
နှုတ်သီးနှင့် မေးသည် အနက်ရောင် ဖြစ်ကာ၊ ၁၁ မီလီမီတာ မှ ၁၆ မီလီမီတာ (၀.၄၃ မှ ၀.၆၃ လက်မ) ထိ ရှည်သော နားရွက်များသည်လည်း မည်းသည်။
အမြီးသည် ၃ မှ ၅ စင်တီမီတာ (၁.၂ မှ ၂.၀ လက်မ)ထိ ရှည်ပြီး၊ ယူရိုပတေဂျီယံ (uropatagium) ခေါ်သော ခြေကွက်ကြား အမြှေးပါးအတွင်း လုံးဝ ဖုံးအုပ်နေပြီး၊ အနည်းငယ်မျှသာ အစွန်းထွက်နေတတ်သည်။
အမည်တွင်ထားသည့် အတိုင်းပင် ခြေ‌များသည် သာမန်မဟုတ် သေးငယ်ကာ၊ ခြေသလုံးရိုး (tibia)၏ အရှည် တဝက်ခန့်သာ ရှိသည်။
The bats have a wing aspect ratio of 6.1 and a wing loading of 6.7 N/m2, which are both relatively low values for bats. သူတို့သည် ကယ်လီဖိုးနီးယား မြောတစ်နှင့် သွေးနီးစပ်သည့် ပုံ ပေါ်သည်။
ကယ်လီဖိုးနီးယား မြောတစ်သည် ဤလင်းနို့ အမျိုးအစားနှင့် အဆင့်သတ်မှတ်ချက်များ အချို့ တူသော်လည်း၊ မတူသည့် တခုမှာ ဤခြေသေး မျိုးစိတ်ကဲ့သို့ မည်းနက်သော မျက်နှာပုံ မရှိခြင်း ဖြစ်သည်။
ပြန့်နှံ့ပုံ အနောက် ခြေသေး လင်းနို့များကို မြောက်ဘက်တွင် ဗြိတိသျှ ကိုလံဘီယာနှင့် ဆက်စကက်ချီဝမ်နယ်မှသည် တောင်ဘက်တွင် ဘာဂျ ကယ်လီဖိုးနီးယား၊ ဇကတီကတ်စ် နှင့် နုအဲဗို လီယွန်ပြည်နယ်အထိ မြောက်အမေရိကတိုက် အနောက်ပိုင်း တဝက်လောက်၌ များစွာ တွေ့ရသည်။
ဤ ဒေသကြီး အတွင်း၌ ကန္တာရနှင့် ဖုန်းဆိုးမြေများ ကဲ့သို့သော ခြောက်သွေ့သော၊ တဝက်တပျက် ခေါင်သော နေရာများတွင် အများဆုံး နေထိုင်သည်ကို တွေ့ရသော်လည်း၊ အထူးသဖြင့် ပိုမြင့်သော အမြင့်ပိုင်းတွင် ထင်းရှူးတော သို့မဟုတ် ဂျူနီပါတောများ၌ တွေ့နိုင်သည်။
သူတို့ကို မီတာ ၃၀၀ မှ ၃၃၀၀ အတွင်း (ပေ ၉၈၀ မှ ၁၀၈၃၀) တွေ့နိုင်သည်။
မျိုးစိတ်ခွဲ နှစ်ခုမှာ၊ အမ်စီ စီလျိုလဘရမ်(M. c. ciliolabrum) - ဗြိတိသျှ ကိုလံဘီယာမှ မက္ကဆီကိုအထိ အနောက်ဘက်နှင့် တောင်ဘက် အပိုင်းများရှိ မျိုးစိတ်ခွဲ။
အမ်စီ မယ်လနော်ရီးနပ်(M. c. melanorhinus) - အယ်လဘားတားမှ ကန်းဆပ် ပြည်နယ်ထိ အရှေ့မြောက်ဘက် အပိုင်းများရှိ မျိုးစိတ်ခွဲ။
ဇီဝဗေဒနှင့် အမူအကျင့် အနောက်ခြေသေးလင်းနို့များသည် ညမှ ထွက်လာပြီး၊ ပိုးကောင်များ ဖမ်းစားတတ်ကာ၊ ပိုးဖလံများ၊ နောက်ချေးပိုးထိုးကောင်များနှင့် ယင်ကောင်များကို စားသုံးသည်။
ပျံသန်းမှုသည် နှေးသော်လည်း တိုက်ခိုက်ရန် တိကျမှု ရှိသည်၊ မကြာခဏ ရေ သို့မဟုတ် ကျောက်ဆောင်ပေါသည့် ကမ်းပါးများနှင့် နီးနီးကပ်ကပ် နေထိုင်သည်။
သူတို့သည် မကြာခဏ ဂူများထဲတွင် နေ့အချိန် အိပ်တန်းတက်သော်လည်း၊ ပိုသေးငယ်သော အက်ကွဲကြောင်းများ၊ လူလုပ် အဆောက်အဦများ သို့မဟုတ် လျော့ရဲသော သစ်ခေါက်များ အောက်၌လည်း တွေ့ရှိရသည်။
အထီးသည် တကိုယ်တည်း အိပ်တန်းတက်လေ့ ရှိသော်ငြား၊ အမသည် ကလေးများကို စောင့်ရှောက်ရန် ဆယ့်ကိုးကောင်အထိ အုပ်စုကလေးများ ဖွဲ့ပြီး စုစည်း နေထိုင်တတ်သည်။
ဆောင်းရာသီတွင်၊ များအားဖြင့် တကောင်တည်း ဆောင်းခိုသည်။
လင်းနို့များသည် ဇွန်နှင့် ဇူလိုင်လကြားတွင် ရင်သွေး တကောင် မွေးသည်။
မွေးကင်းစများသည် အမွေးပြောင်နေပြီး၊ ၁.၁ ဂရမ် (၀.၀၃၉ အောင်စ) လေးကြောင်း မှတ်တမ်း တင်ထားသည်။
မှတ်စု ကိုးကား ကဏ္ဍ:လင်းနို့များ။
မေဆာဗာဒီ အမျိုးသားဥယျာဉ် သည် အမေရိကန် ပြည်ထောင်စု ကော်လိုရာဒို ပြည်နယ် မွန်တီဇူးမားကောင်တီ တွင် တည်ရှိသော အမျိုးသား ဥယျာဉ် နှင့် ယူနက်စကို ကမ္ဘာ့အမွေခံ နေရာ တစ်ခု ဖြစ်သည်။
ထိုနေရာတွင် အမေရိကန်ပြည်ထောင်စုရှိ အကောင်းဆုံး ထိန်းသိမ်းထားသော ပျူဗလို လူမျိုးတို့၏ ရှေးဟောင်း ယဉ်ကျေးမှု ဒေသများကို ထိန်းသိမ်းစောင့်ရှောက် ထားခြင်း ဖြစ်သည်။
၁၉၀၆ ခုနှစ်တွင် သမ္မတ သီအိုဒို ရုစဗဲ့ မှ စတင်တည်ထောင်ခဲ့ပြီး ထိုဥယျာဉ်သည် ၅၂,၄၈၅ ဧက (၂၁,၂၄၀ ဟက်တာ) မျှ ရှိကာ အမေရိကန် အနောက်တောင်ပိုင်းရှိ ဖိုးကော်နာ ဒေသ အနီးတွင် တည်ရှိသည်။
နေရာပေါင်း ၄,၃၀၀ မျှ ပါဝင်ပြီး ၎င်းတို့ထဲတွင် ကမ်းပါးစောက် နေထိုင်ရာ နေရာ ၆၀၀ ခုမျှ ပါဝင်ကာ အမေရိကန်ပြည်ထောင်စု တွင်ရှိသော အကြီးမားဆုံး ရှေးဟောင်းသုတေသန ထိန်းသိမ်းရေး နယ်မြေ ဖြစ်သည်။
ကမ်းပါးစောင်း နန်းတော် အစရှိသော အဆောက်အအုံတို့မှာ မေဆာဗာဒီတွင် အထင်ရှားဆုံး နေရာများ ဖြစ်သည်။
thumb|ယနေ့‌ခေတ် ဝေဠုဝန်ကျောင်းတော်နေရာရှိ ရေအိုင် ဝေဠုဝန်ကျောင်းတော်သည် မြတ်စွာဘုရားရှင်၏ ပထမဦးဆုံးကျောင်း ဖြစ်သည်။
အလှူရှင် ဒါယကာမှာ မဂဓတိုင်း၏ ဘုရင်ဖြစ်သည့် ဗိမ္ဗိသာရမင်းကြီး ဖြစ်သည်။
တည်နေရာ ဗိမ္ဗိသာရမင်းကြီး ဆောက်လုပ်လှူဒါန်းခဲ့သော ဝေဠုဝန်ကျောင်းတော်သည် တပေါဒါရာမ ရေပူစမ်းမှ လမ်းမကြီးအတိုင်း မြောက်ဘက်ပေ(၅၀၀)ခန့် အကွာတွင် တည်ရှိသည်။
ယင်းကျောင်းတော်သည် လမ်း၏လက်ဝဲ ဘက်တွင် ဖြစ်သည်။
ဝေဠုဝန်ကျောင်းတော်ရာအတွင်းသို့ဝင်၍ လက်ဝဲဘက်သို့ အနည်းငယ်လျှောက်လာလျှင် သစ်ပင်များဖြင့် ဖုံးလွှမ်းထားသော တောင်ကုန်းငယ်တစ်ခုရှိသည်။
ယင်းနေရာကို မြတ်ဗုဒ္ဓ သီတင်းသုံးတော်မူခဲ့ရာ ဂန္ဓကုဋိကျောင်း တော်ရာဟု ဆိုကြပြီး အချို့ကလည်း အရှင်မဟာမောဂ္ဂလာန်၏ စေတီတော်နေရာဟု ဆိုကြသည်။
မူဆလင်များ ကျူးကျော်ဝင်ရောက်ပြီး သင်္ချိုင်းလုပ်ထားသည်ကို ရှေးဟောင်းဌာနက ပြန်လည်သိမ်းဆည်းထားခဲ့သည်။
ထိုနေရာမှ မြောက်ဘက်သို့ အနည်းငယ် ဆက်လျှောက်လာလျှင် သန့်စင်ကြည်လင်သော ရေကန်တစ်ကန် ရှိသည်။
ထိုရေကန်မှာ ဗုဒ္ဓလက်ထက်တော်အခါက အသုံးပြုခဲ့သော “ကလန္ဒက”ရေကန်ဖြစ်သည်။
ထိုရေကန်ကြီး၏ မြောက်ဘက်တွင် ဂျပန်လက်ရာ ထိုင်တော်မူ ဆင်းတုတော်တစ်ဆူရှိပြီး ရေကန်၏အနောက်ဘက်တွင်မူ လေးပင်တိုင် ကျောင်းဆောင်ကလေးဖြင့် ရပ်တော်မူဆင်းတုတော်ငယ်တစ်ဆူ ရှိသည်။
ထိုနေရာကို မြတ်ဗုဒ္ဓဩဝါဒပါတိမောက် ပြသတော်မူခဲ့သော နေရာဟု ယုံကြည်ကြသည်။
အေဒီ(၅)ရာစု တရုတ်ရဟန်းတော် ဖာဟိယန် ဘုရားဖူးရောက်လာစဉ်က ဝေဠုဝန်ဥယျာဉ်ထဲတွင် ဘုန်းကြီးကျောင်းတစ်ကျောင်း တွေ့ရှိခဲ့သည်။
ယင်းကျောင်းမှ ရဟန်း၊ သာမဏေများသည် ဝေဠုဝန်ကျောင်းတော်ရာ ကို အတတ်နိုင်ဆုံး ထိန်းသိမ်းစောင့်ရှောက်နေကြကြောင်း သူ့မှတ်တမ်းတွင် ရေးသားဖော်ပြထားသည်။
ယင်းနောက်ပိုင်း အိန္ဒိယ၌ ဗုဒ္ဓသာသနာတော်ကွယ်သည့်အခါ သို့မဟုတ် ရာဇဂြိုဟ်မြို့တော် ဆုတ်ယုတ် ပျက်စီးသွားသောအခါ ဝေဠုဝန်ကျောင်းတော်လည်း ရာဇဂြိုဟ်မြို့နှင့်အတူ စွန့်ပစ်ခံဘဝသို့ ရောက်ရှိသွားခဲ့ရသည်။